“O‘zbekiston mustaqilligiga 25 yil” esdalik nishoni bilan mukofotlash to‘g‘risida

Mamlakatimiz mustakilligini mustaxkamlash, uning iktisodiy kudratini yuksaltirish, davlatimiz sarhadlarining dahlsizligini ta’minlash, sog‘lom va barkamol avlodni voyaga yetkazish, yoshlarimizni vatanparvarlik va istikdol g‘oyalariga sadoqat ruhida tarbiyalash ishlariga munosib hissa qo‘shgan yurtdoshlarimizni “O‘zbekiston mustaqilligiga 25 yil” esdalik nishoni bilan mukofotlash maksadida:
 1. O‘zbekiston Respublikasi Vazirlar Mahkamasi “O‘zbekiston mustaqilligiga 25 yil” esdalik nishoni bilan taqdirlash bo‘yicha vazirlik, idora, xo‘jalik boshqaruvi organlari, jamoat birlashmalari hamda Qoraqalpog‘iston Respublikasi Jo‘qorg‘i Kengesi, viloyatlar va Toshkent shahar hokimliklari tomonidan taqdim etilgan ro‘yxatlarni ko‘rib chiqsin va tasdiqlasin.
 2. “O‘zbekiston mustaqilligiga 25 yil” esdalik nishonini topshirish jadvali ilovaga muvofiq kabul kilinsin.
 3. O‘zbekiston Respublikasi Oliy Majlisi Senatining Raisi, O‘zbekiston Respublikasi Oliy Majlisi Qonunchilik palatasining Spikeri, O‘zbekiston Respublikasining Bosh vaziri, vazirlik, idora va jamoat birlashmalarining respublika organlari rahbarlari, Qoraqalpog‘iston Respublikasi Jo‘qorg‘i Kengesi raisi, viloyatlar va Toshkent shahar hokimlari va boshqa mutasaddi rahbarlar “O‘zbekiston mustaqilligiga 25 yil” esdalik nishonlarini mustaqillik bayrami munosabati bilan o‘tkaziladigan tadbirlarda O‘zbekiston Respublikasi Prezidenti nomidan tantanali vaziyatda topshirilishini ta’minlasinlar.
 4. O‘zbekiston Matbuot va axborot agentligi, O‘zbekiston Milliy teleradiokompaniyasi, O‘zbekiston Milliy axborot agentligi, “Jahon” axborot agentligi va boshqa ommaviy axborot vositalariga “O‘zbekiston mustaqilligiga 25 yil” esdalik nishonini topshirish bilan bog‘liq tadbirlar hamda mamlakatimiz mustaqilligining 25 yilligiga bag‘ishlangan tantanali yig‘ilishlarni keng yoritish tavsiya etilsin.
 5. Mazkur Qarorning ijrosini nazorat qilish O‘zbekiston Respublikasining Bosh vaziri Sh. Mirziyoyev va O‘zbekiston Respublikasi Prezidentining Davlat maslahatchisi D. Nazarmuhamedov zimmasiga yuklansin.